ታዲያ በየመንደሩ እንደ አሸን የፈሉ ወጀላቴዎች የማያውቋቸውን እንደ ሰማይ የራቋቸውን ግለሰቦች በቅንጭብጫቢ መረጃ ብቻ እንደ ሀገር ጠላት ሊፈርጇቸው የሚነሱበት ድፍረት ይደንቃል። እነዚህ ወጀላቴዎች በቅድሚያ “ከዶክተር አቢይ መንግስት ጋር መስራት እንፈልጋለን” በማለት ወደ ሀገር ቤት የገቡትን አቶ ሌንጮ ለታን “የኦሮሞ ህዝብ ትግልን የሸጠ ከሃዲ ነው” እያሉ የምናከብራቸውን ሰውዬ እንደ መንደር አለሌ ወረዱባቸው። ከዚም ኦቦ ዳውድ ኢብሳ በሚዲያ የተናገሩትን ነገር እንዳሻቸው እያጣመሙ “ዳውድ የወያኔ ምንደኛ ነው” በማለት ሌላ ታሪክ አመጡብን። አሁን ደግሞ በዩኒቨርሲቲ ቆይታችን የሚያውቀውን ሁሉ ሳይሰስት ያስተማረንን ፕሮፌሰር ብርሃኑ ነጋን እንደ መንደር ጎረምሳ እያንጓጠጡት ነው።
